וריאנט אומיקרון של נגיף הקורונה

וריאנט אוֹמִיקְרוֹן, הידוע גם בשם B.1.1.529, הוא וריאנט (אנ') של SARS-CoV-2, נגיף הקורונה הגורם למחלת הקורונה. ארגון הבריאות העולמי הגדיר אותו כ"ווריאנט מדאיג", וקרא לו על שם האות היוונית אומיקרון. הדגימה הידועה הראשונה נאספה ב-9 בנובמבר 2021 בבוטסואנה. ב-23 בנובמבר 2021 גילה טום פִּיקוֹק את הווריאנט במאגר הרצפים הגנטיים הפתוח GISAID (אנ'). ב-24 בנובמבר 2021, המכון הלאומי למחלות מידבקות של דרום אפריקה דיווח על הווריאנט לארגון הבריאות העולמי. מקרים אחרים אותרו גם בשוודיה, גרמניה, בלגיה, ישראל, הונג קונג וסרי לנקה. מספר המקרים של הווריאנט הולך וגדל בכל דרום אפריקה, בעיקר בחאוטנג. בעקבות גילוי הווריאנט הכריזו המדינות יפן, קנדה, האיחוד האירופי, ישראל, הממלכה המאוחדת וארצות הברית על איסור נסיעה ממדינות דרום אפריקה. ב-26 בנובמבר, קבוצת הייעוץ הטכנית של ארגון הבריאות העולמי בנושא התפתחות וירוס SARS-CoV-2 הגדירה את B.1.1.529 כווריאנט מדאיג (אנ') והעניקה לו את הכינוי אומיקרון. ארגון הבריאות העולמי המליץ למדינות לא להטיל הגבלות חדשות על נסיעות, ובמקום זאת המליץ על יישום צעדים באמצעות ניהול סיכונים בהתבסס על השיטה המדעית. לווריאנט יש מספר רב של מוטציות, שחלקן מדאיגות. ראיות לגבי ההשלכות של וריאנט זה ויעילות החיסון נגדו עדיין נחקרות. כמה ראיות מצביעות על כך שלווריאנט זה יש סיכון מוגבר להדבקה חוזרת. נערכים מחקרים כדי להעריך את ההשפעה המדויקת על יכולת ההדבקה, התמותה וגורמים אחרים. ארגון הבריאות העולמי המליץ לאוורר היטב חללים סגורים, שמירת ריחוק חברתי, עטיית מסכה רפואית, רחצת ידיים תכופה והתחסנות. על רקע הופעת הזן, קוּצַּר זמן ההמתנה בין המנה השנייה למנת דחף של החיסון נגד הנגיף במספר מדינות. על פי היועץ והמומחה לקורונה אנטוני פאוצ'י יכולת ההדבקה של זן האומיקרון היא פי 3 משל זן דלתא של נגיף הקורונה. בעוד שהכפלה של זן הדלתא הוא בין 11 ימים לשבועיים, זן האומיקרון מוכפל בכל כשלושה ימים. ועם זאת חומרתו פחותה מהזנים הקודמים. לפי ארגון הבריאות העולמי, זן אומיקרון מתפשט מהר בהרבה מהדלתא. בארגון אמרו כי מספר החולים באומיקרון מוכפל מדי יום וחצי עד שלושה ימים, אך הדגישו שעדיין אין מספיק מידע על חומרת המחלה שגורם הזן החדש. עד סוף 2021 הוא אותר בלמעלה מ-30 מדינות והפך לדומיננטי במדינות רבות. המרכז האירופי לבקרת מחלות ומניעתן קבע כי קיים סיכון גבוה שהזן יהפוך לדומיננטי באירופה בחודשים הראשונים של 2022. לפי סקר שנעשה בבריטניה, התסמינים העיקריים של הווריאנט הם עייפות, כאב ראש, כאב גרון, גודש או נזלת, שיעול יבש ובחילות והקאות. במקרים חמורים נרשמו קשיי נשימה וקוצר נשימה, אובדן תיאבון, בלבול, כאב או לחץ בחזה וחום גבוה. בישראל, פורסם כי חולים מדווחים יותר על בעיות בדרכי נשימה עליונות, ופחות על פגיעה ריאתית וכן נרשמו פחות דיווחים על אובדן של חוש הטעם והריח. לפי קופות החולים, התסמינים השכיחים שעליהם דיווחו החולים היו כאבי גרון, כאבי ראש, צינון, חולשה עד כדי תשישות וכאבי שרירים. במדינות אחרות, הוזכרה הזעת לילה מוגברת. ראש שלוחת אירופה בארגון הבריאות העולמי אמר שבכ-89% ממקרי התחלואה באומיקרון באזור הזה התסמינים של הנדבקים היו קלים ודמויי צינון, כמו שיעול, כאב גרון וחום גבוה. עם זאת, הוא הזהיר שבאותה העת רוב הנדבקים הם צעירים, שהסיכוי שלהם לחלות באופן קשה נמוך יחסית. לדבריו, אף על פי שמסוכנותו של הזן החדש עדיין אינה ברורה, עצם העובדה שהוא מידבק יותר עלולה להביא לאשפוזים רבים יותר ולשיבושים נרחבים במערכות בריאות מקומיות. בגנום הווריאנט קיימות 52 מוטציות, 33 מהן בחלבון ספייק (חלבון הספייק של נגיף הקורונה (אנ')) שהוא החלק בנגיף שנצמד לתא החי בעת ההדבקה. רוב חיסוני הקורונה מותאמים למבנה של אזור זה. מספר כה רב של מוטציות שמופיעות בבת אחת הוא נדיר (בווריאנט דלתא יש 8 מוטציות בספייק, ובווריאנט בטא 3). קיימת השערה שהמוטציות נוצרו בגופו של אדם יחיד עם כשל חיסוני, ייתכן שחולה איידס לא מטופל, שנדבק בנגיף הקורונה. השערה אחרת היא שהנגיף דילג לבעל חיים מסוים, צבר מוטציות וממנו חזר לאדם. המוטציות בספייק: A67V, Δ69-70, T95I, G142D/Δ143-145, Δ211/L212I, ins214EPE G339D, S371L, S373P, S375F, K4607K, G46K, N46K, E46K, E417K, G417K, G417K, E417K, N417K, Q498R, N501Y, Y505H, T547K, D614G, H655Y, N679K, P681H, N764K, D796Y, N856K, Q954H, N969K, L981F. עקב מוטציות נוספות שהתגלו בווריאנט, נוצרו לו 20 תתי-וריאנטים, 3 מהם דומיננטיים ברחבי העולם: BA.1, BA.2 ו-BA.3. התת-וריאנט הנפוץ ביותר היה BA.2.BA.1 היה דומיננטי בדנמרק, בשוודיה ובכלכותה שבהודו. לפי אחת ההערכות, BA.2 מדבק פי 1.5 מ-BA.1. הערכה מאוחרת יותר היא פי 1.3. הוא הפך לזן הדומיננטי בעולם בסוף מרץ 2022. באפריל 2022, תתי הווריאנטים BA.4 ו-BA.5 של וריאנט BA.1 אומיקרון המקורי הוספו לרשימת הניטור של ארגון הבריאות העולמי. לפי מחקר, שבוצע בבית החולים איכילוב, נבדקו מאפייניהם של 128 מטופלי לוקמיה לימפוציטית כרונית, שנדבקו בווריאנט האומיקרון בתקופה שבין דצמבר 2021 לבין נובמבר 2022. התברר, כי בקרב מטופלים אלו שיעור התמותה בתוך 30 ימים מרגע ההדבקה ושיעור האשפוזים עקב ההדבקה, היו גבוהים יותר באופן מובהק בהקשר לתת-הווריאנט BA.1 (החל מ-15 בדצמבר 2021 עד ל-13 במרץ 2022) מאשר תתי הווריאנט BA.2 ו-BA.5. כמו כן, לפי ניתוח רב משתני (אנ') נמצא, כי סוכרת מסוג 2, חום בזמן ההדבקה, וטיפול פעיל ל-CLL היו בקשר מובהק עם אשפוז עקב ההדבקה. וריאנט אלפא של נגיף הקורונה וריאנט בטא של נגיף הקורונה וריאנט דלתא של נגיף הקורונה מגפת הקורונה באפריקה מדיה וקבצים בנושא וריאנט אומיקרון של נגיף הקורונה בוויקישיתוף ניו יורק טיימס, ציידי האומיקרון: מבט מבפנים למרוץ של דרום אפריקה לעצור מוטציות של הקורונה, באתר הארץ, 7 בדצמבר 2021 ד"ר איתי גל, הווריאנט שמדאיג את העולם: כל מה שידוע עד כה על אומיקרון, באתר ynet, 16 בדצמבר 2021 ערד ניר, ‏הרופאה שגילתה את האומיקרון: "הגל יורד באותה מהירות שבה עלה", באתר ‏מאקו‏, 8 בינואר 2022 נינה פוקס, הזן החדש ייקרא אומיקרון. המומחים: "להיות עם יד על הדופק, בלי פאניקה", באתר ynet, 26 בנובמבר 2021 אדיר ינקו, אטילה שומפלבי, מחוסנת ב-3 מנות ואישה שנסעה לאילת באוטובוס: המאומתים לזן החדש, באתר ynet, 26 בנובמבר 2021 Hurst, Luke (26 בנובמבר 2021). "What we know so far about the B.1.1.529 'Omicron' COVID variant causing concern". Euronews. נבדק ב-26 בנובמבר 2021. {{cite news}}: (עזרה) Linskey, Annie (26 בנובמבר 2021). "U.S. to restrict travel from South Africa and other countries as it assesses risks of new omicron variant". Washington Post. נבדק ב-26 בנובמבר 2021. {{cite web}}: (עזרה) Walsh, Marieke; Stone, Laura (2021-11-26). "COVID-19 variant of concern Omicron causes Canada to impose restrictions on travel from southern parts of Africa". The Globe and Mail (בCanadian English). נבדק ב-2021-11-26. גרדיאן, ניו יורק טיימס, רויטרס והארץ, ארגון הבריאות העולמי: הווריאנט החדש שהתגלה באפריקה מעורר דאגה, באתר הארץ, 26 בנובמבר 2021 Marcus Parekh; Poppie Platt; Global Health Security Team; Joe Barnes, ‏Coronavirus latest news: EU suspends all flights to southern Africa over omicron Covid variant fears, The Telegraph, 26 November 2021 Meyer, David (2021-11-16). "What's Omicron? Here's what we know and don't know about the new COVID variant that's roiling markets and air travel". Fortune (באנגלית). נבדק ב-2021-11-26. "WHO cautions against imposing travel restrictions due to new variant". Reuters. Geneva. 26 בנובמבר 2021. נבדק ב-26 בנובמבר 2021. {{cite news}}: (עזרה) נעם לויתן, אומיקרון: וריאנט קורונה החדש, באתר תיבת נעם – מחשבות ביולוגיות, ‏1 בדצמבר 2021 Nebehay, Stephanie; Winning, Alexander (26 בנובמבר 2021). "WHO names new COVID variant omicron, cautions against travel measures". Reuters. נבדק ב-26 בנובמבר 2021. {{cite news}}: (עזרה) Deutsche Welle (www.dw.com), Coronavirus digest: Get a booster after 3 months, says German vaccine body | DW | 21.12.2021, DW.COM (באנגלית בריטית) Responding to Omicron, France reduces booster delay, adds other measures, France 24, ‏2021-12-17 (באנגלית) עידו אפרתי, משרד הבריאות הנחה להקדים את מתן הבוסטר לשלושה חודשים ממתן המנה השנייה, באתר TheMarker‏, 27 בדצמבר 2021 מירב כהן, ברק רביד‏, המומחים ממליצים: חיסון רביעי נגד קורונה לבני 60 ומעלה, באתר וואלה, 21 בדצמבר 2021 Alvin Powell, Fauci speaks to the perilous moment in Harvard Chan School lecture, The Harvard Gazette, ‏December 12, 2021 ארגון הבריאות העולמי: וריאנט אומיקרון מתפשט מהר בהרבה מהדלתא, באתר TheMarker‏, 18 בדצמבר 2021 Ireland cuts COVID-19 quarantine as 92 percent of cases now Omicron, POLITICO, ‏2021-12-31 (באנגלית אמריקאית) פייזר: מנת הבוסטר מעניקה הגנה מפני האומיקרון, באתר ynet, 8 בדצמבר 2021 Reuters (2021-12-15). "Omicron set to be Europe's dominant variant by early 2022 - ECDC". Reuters (באנגלית). נבדק ב-2021-12-16. וריאנט אומיקרון: כל מה שחשוב לדעת, באתר קופת חולים הכללית נגיף הקורונה: תשובות לכל השאלות החשובות, באתר www.clalit.co.il Cynthia Chester Cardoso, Átila Duque Rossi, Rafael Mello Galliez, Débora Souza Faffe, Olfactory Dysfunction in Patients With Mild COVID-19 During Gamma, Delta, and Omicron Waves in Rio de Janeiro, Brazil, JAMA, 2022-06-24 doi: 10.1001/jama.2022.11006 דקלה אהרן שפרן, פרופ' מבורך: "לא רואים אפילו רמז לירידה בתחלואה", באתר כאן – תאגיד השידור הישראלי, 6 בפברואר 2022 "סופת אומיקרון" מכה בעולם: ביידן שולח צבא לבתיה"ח, דרום אפריקה אחרי השיא?, באתר ynet, 21 בדצמבר 2021 WHO discusses new Covid variant possibly evolved in untreated AIDS patient. What we know so far האם אומיקרון מדבק יותר מדלתא? מומחה לאבולוציה של נגיפים מסביר מה החוקרים יודעים ומה לא, באתר הידען, ‏2 דצמבר 2021 BA.2: מה אנחנו יודעים על תת הזן החדש של האומיקרון?, באתר ‏מאקו‏, 16 בינואר 2022 קטי דור, נוב ראובני וגילי כהן, איבוד השליטה: אין נתונים על מספרי המאושפזים מאומיקרון, באתר כאן – תאגיד השידור הישראלי, 17 בינואר 2022 Scientists scrutinise characteristics of new Omicron sub-variant BA.2, France 24, ‏2022-01-22 (באנגלית) נוב ראובני ועמיחי שטיין, מיום ראשון: התו הירוק יצומצם לאירועים רבי משתתפים בלבד, באתר כאן – תאגיד השידור הישראלי, 1 בפברואר 2022 עידו אפרתי, קצב הדעיכה של גל האומיקרון הואט על רקע העלייה בהדבקה בווריאנט BA.2, באתר הארץ, 15 במרץ 2022 צפון קוריאה מודה לראשונה: נמצאו נשאי קורונה במדינה, באתר ynet, 12 במאי 2022 קורונה: ארגון הבריאות העולמי מנטר שני תתי וריאנט של אומיקרון, באתר וואלה, 11 באפריל 2022 Yotam Bronstein, Shai Levi, Yair Herishanu, The Omicron variant and CLL patients, British Journal of Haematology, 2023-04-12 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.